Sangoma verkrag vrouŉ Sangoma is Dinsdagoggend in hegtenis geneem nadat hy glo een van sy pasiënte verkrag het. Volgens kaptein Kay Makhubele, ŉ polisiewoordvoerder, het die 50-jarige sangoma van Soweto glo Maandagaand die slagoffer (37) na sy huis genooi om ŉ reiniging ritueel te doen, omdat sy geglo het sy is vervloek. “Sy is aangesê om ŉ wit hoender te koop. Toe sy met die hoender daar aankom is die dier doodgemaak en die bloed met water en medikasie gemeng,” het Makhubele gesê. Die slagoffer is toe beveel om in ŉ ander kamer te gaan bad en nie weer klere daarna aan te trek nie. “Hy het in die kamer ingegaan en vir haar gesê sy is gereinig, waarna hy het haar eweskielik oorval en verkrag het,” het Makhubele bygevoeg. ŉ Saak van verkragting word ondersoek.